Priekšlikums PADOMES LĒMUMS par finanšu iemaksām, kas jāveic dalībvalstīm, lai 2012. gadā finansētu Eiropas Attīstības fondu, tostarp otro maksājuma daļu 2012. gadam /* COM/2012/0387 final - 2012/0188 (NLE) */





PASKAIDROJUMA RAKSTS Saskaņā ar EAF finanšu regulas 57. panta 3. punktu šis priekšlikums attiecas uz iemaksas otrās daļas summu 2012. gadam ("n+1” minētajā pantā noteikto pastāvīgo procedūru nozīmē). Saskaņā ar EAF finanšu regulas 57. panta 7. punktu ar katru no šīm summām precizē Komisijas pārvaldīto summu un EIB pārvaldīto summu. Saskaņā ar EAF finanšu regulas 145. pantu EIB nosūtīja Komisijai tās atjauninātās saistību un maksājumu aplēses par tās pārvaldītajiem instrumentiem. Saskaņā ar EAF finanšu regulas 57. panta 3. punktu Padomei lēmums par šo priekšlikumu jāpieņem ne vēlāk kā 21 kalendārā dienā pēc Komisijas priekšlikuma iesniegšanas, un dalībvalstīm iemaksas otrā daļa jāsamaksā ne vēlāk kā 21 kalendārā dienā pēc datuma, kad tām tika paziņots Padomes lēmums. EAF finanšu regulas 58. panta 2. punktā ir noteikts, ka, aicinot veikt iemaksas, vispirms vienu pēc otras izlieto summas, kas norādītas iepriekšējos EAF. Tādējādi šajā priekšlikumā aicinājumi veikt iemaksas attiecas uz summām saskaņā ar 10. EAF Komisijai un saskaņā ar 9. EAF — Eiropas Investīciju bankai. Tiek atgādināts, ka EAF finanšu regulas 60. panta 1. punktā noteikts, ka, ja maksājamā iemaksu daļa netiek veikta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā. 2012/0188 (NLE) Priekšlikums PADOMES LĒMUMS par finanšu iemaksām, kas jāveic dalībvalstīm, lai 2012. gadā finansētu Eiropas Attīstības fondu, tostarp otro maksājuma daļu 2012. gadam EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu un administrēšanu saskaņā ar Finanšu protokolu, kas pievienots Partnerattiecību nolīgumam starp Āfrikas, Karību jūras reģiona un Klusā okeāna valstīm un Eiropas Kopienu un tās dalībvalstīm un kas parakstīts 2000. gada 23. jūnijā Kotonū (Benina), un finansiālas palīdzības piešķiršanu aizjūras zemēm un teritorijām, uz ko attiecas EK līguma ceturtā daļa[1], un jo īpaši tā 10. panta 1. punktu, ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. līdz 2013. gadam atbilstīgi ĀKK un EK partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa[2], un jo īpaši tā 7. pantu, ņemot vērā Padomes 2008. gada 18. februāra Regulu (EK) Nr. 215/2008 par Finanšu regulu, ko piemēro 10. Eiropas Attīstības fondam (turpmāk tekstā "10. EAF finanšu regula")[3], un jo īpaši tās 57. panta 3. punktu, tā kā: (1) Saskaņā ar 10. EAF finanšu regulas 57. līdz 61. pantā noteikto procedūru Komisijai līdz 15. jūnijam jāiesniedz priekšlikums, ar ko precizē a) 2012. gadam paredzētās iemaksas otro maksājuma daļu un b) pārskatītu n+1 gada iemaksas summu atbilstīgi faktiskajām vajadzībām gadījumos, kad saskaņā ar Iekšējā nolīguma 7. panta 3. punktu gada summa atšķiras no faktiskajām vajadzībām. (2) Padome pēc Komisijas priekšlikuma 2011. gada 18. novembrī pieņēma lēmumu Komisijas daļu noteikt 3 600 000 000 euro apmērā un EIB daļu — 280 000 000 euro apmērā no dalībvalstu gada iemaksu apjoma EAF 2012. gadam. (3) Saskaņā ar 10. EAF Iekšējā nolīguma 7. panta 3. punktu, ja plānotās iemaksas atšķiras no EAF faktiskajām vajadzībām, Komisijai ir jāiesniedz priekšlikums Padomei grozīt iemaksu summas jau noteikto robežvērtību ietvaros. Tā kā maksājumi 2011. gadā bija zemāki, nekā paredzēts, un tā kā no 2010. gada tika pārnests ievērojams skaidras naudas atlikums, Komisija uzskata, ka ir pamatoti samazināt savu pieprasīto summu līdz 2 600 000 000 euro. Līdz ar to pārskatīta dalībvalstu iemaksu summa EAF 2012. gadam, ko piešķir Komisijai, jānosaka 2 600 000 000 euro apmērā. (4) Saskaņā ar 10. EAF finanšu regulas 145. panta pirmo daļu Eiropas Investīciju banka nosūtīja Komisijai atjauninātās saistību un maksājumu aplēses par tās pārvaldītajiem instrumentiem. (5) Eiropas Attīstības fonda finanšu regulas 58. panta 2. punktā noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tādēļ aicinājumu veikt iemaksas EIB saskaņā ar 9. EAF jādefinē, pamatojoties arī uz 10. EAF finanšu regulas 58. panta 2. punktu, IR PIEŅĒMUSI ŠO LĒMUMU. 1. pants Ar šo dalībvalstu EAF gada iemaksu summu 2012. gadam nosaka 2 880 000 000 euro apmērā (2 600 000 000 euro Komisijai un 280 000 000 euro EIB). 2. pants Atsevišķas EAF iemaksas, ko dalībvalstis veic Komisijai un EIB kā iemaksu otro maksājuma daļu 2012. gadam, ir norādītas pielikumā iekļautajā tabulā. 3. pants Šo lēmumu piemēro no tā pieņemšanas dienas. 4. pants Šis lēmums ir adresēts dalībvalstīm. Briselē, Padomes vārdā — priekšsēdētājs PIELIKUMS EAF iemaksu otrā daļa 2012. gadam (EUR) [1] OV L 317, 15.12.2000., 355. lpp. [2] OV L 247, 9.9.2006., 32. lpp. [3] OV L 78, 19.3.2008., 1. lpp.